Երեւանի քաղաքապետարանի «Ելք» խմբակցության ավագանու մի խումբ անդամներ այս օրերին Թբիլիսիում են։ Ինչպես տեղեկացնում է խմբակցության ղեկավար Դավիթ Խաժակյանն, իրենք նախ այցելել են Թբիլիսիի քաղաքային աղբավայր․ «Թբիլիսիի քաղաքային աղբավայրը ձևավորվել է բարձր ստանդարտներին համապատասխան: Այժմ նրանք աշխատում են մոդերնիզացման ուղղությամբ և պատրաստ են իրենց փորձը կիսել Երևանի նոր աղբավայրի ձևավորման նպատակով։ Ցավով եմ արձանագրում, որ առնվազն 5 տարի մեզ բաժանում է Թբիլիսիի ենթակառուցվածքների զարգացվածությունից»: